Publication: Magyar Közlöny
Issue: MK-2005-26 (Year: 2005, Number: 26)
Era: 2004-2010
Section: a 2/2005. (III. 1.) OM rendelethez
Paragraph Index: 407

c) A gyengénlátó gyermekek (vízus: 10%-os látásteljesítménytõl 33%-ig) fõleg látásuk útján tájékozódnak a világban, de az ép látásúakhoz képest sokkal közelebbrõl, kisebb térben tudják azt használni. Nevelésük speciális optikai eszközök segítségével a vizuális megismerés útján történik, de jelentõs szerep jut a nevelésben a többi, elsõsorban a hallási és tapintási analizátor kompenzatív mûködésének is. Kiemelten fontos a testtartási hibák megelõzése, a helyes testtartás megtanítása, az ehhez szükséges környezet (pl. dönthetõ asztallap, egyéni megvilágítás) biztosítása. A gyengénlátó gyermek fejlesztésének kiemelt területei az óvodában: A gyengénlátó gyermek gondolkodás- és beszédfejlõdését a látásos élmények hiányossága jelentõsen befolyásolja, ezért különösen fontos a környezet vizuális megismertetése. Területei: – Látásnevelés: a látás használatának megtanítása a távoli és a közeli környezetben. – A nagymozgás fejlesztése: mozgáskoordináció, mozgásbiztonság. – Térbeli tájékozódás a látás felhasználásával. – A finommozgás fejlesztése: a kézügyesség fejlesztése, az írás elõkészítése. – A látás-mozgáskoordináció fejlesztése: finommozgások és nagymozgások esetében egyaránt.

Source: https://magyarkozlony.hu/hivatalos-lapok/6702cd59a0223d5a20bab96392859feb32958641/dokumentumok/12d79524655fe860f9d0ae7a1240eefac4ca9e04/letoltes